## Odluka Ustavnog suda Republike Hrvatske broj: U/I-82/1990 od 22. studenoga 1990.

### NN 55/1990 (21.12.1990.), Odluka Ustavnog suda Republike Hrvatske broj: U/I-82/1990 od 22. studenoga 1990.

# USTAVNI SUD HRVATSKE

Ustavni sud Hrvatske, na sjednici 22. studenoga 1990. godine, donio
je

## ODLUKU

1. Odbija se prijedlog Osnovnog suda udruženog rada u Splitu da se utvrdi
da odredbe člana 53. Pravilnika o osnovama i mjerilima za stjecanje i raspoređivanje
dohotka te raspodjelu osobnih dohodaka Osnovne organizacije udruženog rada
"Kirurške djelatnosti" Opće bolnice Split, od 15. rujna 1983.
i 24. travnja 1985. godine, nisu u skladu s Ustavom i da su suprotne zakonu.

2. Ova odluka objavit će se u "Narodnim novinama" i u Kliničkom
bolničkom centru "Firule", Split, na način na koji se objavljuju
samoupravni opći akti.

Obrazloženje:

Odredbama člana 53. Pravilnika utvrdena su mjerila za osobne dohotke
u OOUR-u "Kirurške djelatnosti" Opće bolnice Split, za rad u
posebnim uvjetima, i to za rad za vrijeme dežurstva i pripravnosti. Tim
odredbama, kao mjerilo za utvrdivanje visine osobnog dohotka za rad u posebnim
uvjetima, uređuje se način preračunavanja određenog broja sati dežurstva
i obavezne prisutnosti u broj sati efektivnog rada. Osnovni sud udruženog
rada u Splitu osporava ustavnost i zakonitost navedenih odredaba, te predlaže
da se ukinu. Po mišljenju predlagača osporene odredbe nisu u skladu s Ustavom
i suprotne su zakonu. Njima se, naime, preračunava rad proveden u obaveznoj
prisutnosti na vrijeme efektivnog rada čime se povećava radno vrijeme na
više od 42 sata tjedno. Nakon provedenog postupka Ustavni sud je prijedlog
Osnovnog suda udruženog rada u Splitu ocijenio neosnovanim. Osporene odredbe
člana 53. Pravilnika ne uređuju odnose vezane uz dužinu trajanja radnog
vremena. Njima se uređuju mjerila za utvrđivanje visine naknade koja pripada
radnicima za rad u posebnim uvjetima, za vrijeme dežurstva i pripravnosti.
Prema odredbi člana 203. Zakona o zdravstvenoj zaštiti i zdravstvenom osiguranju
("Narodne novine", br. 8/89 - prečišćeni tekst i 31 /90), organizacije
zdravstva svoj im samoupravnim općim aktima utvrđuju pružanje zdravstvene
zaštite, i to u primarnoj zdravstvenoj zaštiti organiziranjem rada u jednoj
ili dvije smjene, dvokratnim radnim vremenom, pomicanjem radnog vremena,
te obaveznom pripravnošću i dežurstvom prema potrebama korisnika. Prema
članu 204. Zakona obavezna pripravnost je poseban uvjet rada kada radnik
mora biti dostupn radi obavljanja hitnih zdravstvenih usluga, a prava po
osnovi dežurstva i obavezne pripravnosti, kao posebnog uvjeta rada, ureduje
se samoupravnim općim aktom organizacije zdravstva. Po ocjeni Ustavnog
suda Hrvatske nema ustavne i zakonske zapreke da se pitanje utvrđivanja
visine naknade za rad u posebnim uvjetima rada ne riješi na način kako
je to uređeno osporenim odredbama. Naime, temeljem citiranih odredaba Zakona
o zdravstvu i zdravstvenom osiguranju organizacija zdravstva ovlaštene
su samoupravnim općim aktima o raspodjeli sredstava za. osobne dohotke
utvrditi kako kriterije i mjerila za raspodjelu sredstava zaosobne dohotke
tako i kriterije za utvrđivanje visine naknade za rad u dežurstvu i obaveznoj
pripravnosti. To su razlozi zbog kojih je odlućeno kao u izreci.

Broj: U/I-82/ 1990

Zagreb, 22. studenoga 1990.

USTAVNI SUD HRVATSKE

Predsjednik

**Jadranko Crnić, v. r**

Odluka, NN 55/1990-1079